
[bookmark: _Toc410048575]E. ИЗИСКВАНИЯ И УКАЗАНИЯ КЪМ УЧАСТНИЦИТЕ
[bookmark: _Toc410048576]І. ОБЩИ УСЛОВИЯ
Тези указания определят правилата за подготовка и представяне на офертите за участие в процедурата, като условията и реда, при които ще се избере изпълнител на поръчката е съобразен със Закона за обществените поръчки (ЗОП) и свързаните с него нормативни актове. Откритата процедурата за възлагане на обществена поръчка дава равни възможности за участие на всички участници, отговарящи на изискванията на Община Кочериново, в качеството й на Възложител.  
За всички неуредени въпроси по настоящата процедура се прилагат разпоредбите на ЗОП.
1. [bookmark: _Toc368388419][bookmark: _Toc410048577][bookmark: _Toc330190593][bookmark: _Toc346709021][bookmark: _Toc330190594][bookmark: _Toc346709022][bookmark: _Toc368388420]Обект на поръчката
Обект на настоящата обществена поръчка е строителство, съгласно чл. 3, ал.1, т. 3 от ЗОП.
2. [bookmark: _Toc410048578]Предмет на поръчката
„Асфалтиране на пътища и улици на територията на община Кочериново през 2015 г.“
В рамките на настоящата обществена поръчка следва да бъде извършено асфалтиране на пътищата и улиците на територията на Община Кочериново с цел осигуряване на по-добри условия за удобен, безопасен и икономичен транспорт на пътници и товари.
3. [bookmark: _Toc330190595][bookmark: _Toc346709023][bookmark: _Toc368388421][bookmark: _Toc410048579]Обособени позиции
Настоящата обществена поръчка е разделена на обособени позиции.
Обособена позиция 1 „Асфалтиране на път Кочериново – Рилски манастир – отклонение с.Стоб и отклонение с.Пороминово”
Обособена позиция 2 „Асфалтиране на вътрешни улици на територията на община Кочериново”
Участниците могат да представят оферти само за една или и за двете обособени позиции.
4. [bookmark: _Toc330190596][bookmark: _Toc346709024][bookmark: _Toc368388422][bookmark: _Toc410048580]Възможност за представяне на варианти в офертите
Не се предвижда възможност за предоставяне на варианти в офертите.
5. [bookmark: _Toc330190597][bookmark: _Toc346709025][bookmark: _Toc368388423][bookmark: _Toc410048581]Място и срок за изпълнение на поръчката
Мястото за изпълнение на поръчката е територията на Община Кочериново.

Срокът за изпълнение на строително-монтажните работи, предмет на настоящата поръчка, се определя до 31.12.2015 г. и е съгласно офертата на изпълнителя. 
6. [bookmark: _Toc346709026][bookmark: _Toc368388424][bookmark: _Toc410048582]Разходи за поръчката
Разходите за изработването на офертите са за сметка на участниците в процедурата. Спрямо Възложителя участниците не могат да предявяват каквито и да било претенции за разходи, направени от самите тях по подготовката и подаването на офертите им, независимо от резултата или самото провеждане на процедурата.
Разходите по дейността на Комисията за разглеждане, оценка и класиране на офертите и за външните експерти, ако има такива, са за сметка на Възложителя.
7. [bookmark: _Toc330190599][bookmark: _Toc346709027][bookmark: _Toc368388425][bookmark: _Toc410048583]Стойност на поръчката, финансиране и плащане
Стойността на поръчката се определя в български лева без ДДС.
Прогнозната стойност за изпълнение на поръчката е  379 166,66 лв. /триста седемдесет и девет хиляди сто шестдесет и шест лева и 66 стотинки / без ДДС, от която стойността на обособените позиции е както следва – 
Обособена позиция 1 „Асфалтиране на път Кочериново – Рилски манастир – отклонение с.Стоб  и отклонение с. Пороминово” – 195 833.33 лв. /сто деветдесет и пет хиляди осемстотин тридесет и три лева и 33 стотинки/ без ДДС; 
Обособена позиция 2 „Асфалтиране на вътрешни улици на територията на Община Кочериново” –183 333. 33 лв. /сто осемдесет и три хиляди триста тридесет и три лева и 33 стотинки/ лева без ДДС
Поръчката се финансира със средства от общинския бюджет.
Разплащането на изпълнените СМР се извършва по банков път в левове по следната схема:

За обособена позиция 1:
· Авансово плащане в размер на 50 % от стойността на договора в десетдневен срок след сключване на договора и представяне на фактура от Изпълнителя;
· Окончателно плащане в размер на оставащата по договора стойност в десетдневен срок след приключване на договора, подписване на акт-образец 19 и представяне на фактура от Изпълнителя.

За обособена позиция 2:
· Авансово плащане в размер на 50 % от стойността на договора в десетдневен срок след сключване на договора и представяне на фактура от Изпълнителя;
· Междинни плащания – до 15 % от стойността на договора  за реално извършената работа след подписване на актовете и протоколите по Наредба №3 за съставяне на актове и протоколи по време на строителството. Плащанията са дължими в десетдневен срок от подписване на съотвения акт/протокол и представяне на фактура от Изпълнителя.
· Окончателно плащане в размер на оставащата по договора стойност е дължимо след приключване на договора, подписване на акт-образец 19 и представяне на фактура от Изпълнителя. Плащането е дължимо до 31.12.2015 г.


[bookmark: _Toc410048584]II. ИЗИСКВАНИЯ КЪМ УЧАСТНИЦИТЕ
1. [bookmark: _Toc410048585]Условия за участие
1.1. Участник в процедурата може да бъде всяко българско или чуждестранно физическо или юридическо лице, както и техни обединения (консорциум или дружество по ЗЗД).
Свързани лица или свързани предприятия не може да бъдат самостоятелни участници в една и съща процедура.
Лицето, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.
В процедурата за възлагане на обществената поръчка едно физическо или юридическо лице може да участва само в едно обединение.
В случай, че участникът участва като обединение (дружество по ЗЗД или консорциум), което не е регистрирано като самостоятелно юридическо лице, тогава участниците в обединението (дружеството по ЗЗД или консорциума) представят копие на договор за обединение. Договорът трябва да съдържа клаузи, които гарантират: 
· че всички членове на обединението са отговорни, заедно и поотделно, за изпълнението на договора и поемат солидарна отговорност за качеството на извършените СМР в гаранционния срок по Наредба № 2 от 31 юли 2003 г. за въвеждане на строежите в експлоатация на Република България и гаранционните срокове на извършените строителни работи; 
· че водещият член на обединението е упълномощен да задължава, да получава указания за и от името на всеки член на обединението;
· че всички членове на обединението са задължени да останат в него за целия период на изпълнение на договора. 
Когато в договора не е посочено лицето, което представлява участниците в обединението се представя и документ, подписан от лицата в обединението, в който се посочва представляващия. В договора за създаване на обединение трябва ясно да е описано кой член каква работа ще извършва при изпълнение на предмета на поръчката. Не се допускат промени в състава на обединението след подаването на офертата.
Когато в приложения договор липсват клаузи, гарантиращи изпълнението на горепосочените условия или състава на обединението се е променил след подаването на офертата – участникът ще бъде отстранен от участие в процедурата за възлагане на настоящата обществена поръчка.
С офертата си участниците може без ограничения да предлагат ползването на подизпълнители. 
1.2. Участниците са длъжни да спазват стриктно всички срокове и условия, установени в обявлението, документацията за участие, както и тези, предвидени в настоящите указания в хода по осъществяване на процедурата. 
1.3. Участниците са длъжни да представят всички изискуеми документи и гаранции, предвидени в процедурата. 
1.4. Участниците физически лица участват в процедурата лично или чрез изрично упълномощено с нотариално заверено пълномощно лице. Участниците юридически лица участват чрез законните си представители или чрез изрично упълномощено от законен представител лице с нотариално заверено пълномощно. Един пълномощник не може да представлява повече от един участник.
1.5. От участие в процедурата се отстранява участник при който са налице обстоятелствата по чл. 47, ал. 1 и ал. 5 от ЗОП:
1.5.1. е осъден с влязла в сила присъда, освен ако е реабилитиран, за: престъпление против финансовата, данъчната или осигурителната система, включително изпиране на пари, по чл. 253 – 260 от Наказателния кодекс; подкуп по чл. 301 – 307 от Наказателния кодекс; участие в организирана престъпна група по чл. 321 и 321а от Наказателния кодекс; престъпление против собствеността по чл. 194 – 217 от Наказателния кодекс; престъпление против стопанството по чл. 219 – 252  от Наказателния кодекс;
1.5.2. е обявен в несъстоятелност;
1.5.3. е в производство по ликвидация или се намира в подобна процедура съгласно националните закони и подзаконови актове;
1.5.4. има задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която кандидатът или участникът е установен.
Когато участниците са юридически лица, изискванията на чл. 47, ал. 1, т. 1 и ал. 2, т. 2, 4 и  5, се прилагат, както следва:
1. при събирателно дружество – за лицата по чл. 84, ал. 1 и чл. 89, ал. 1 от Търговския закон;
2. при командитно дружество – за лицата по чл. 105 от Търговския закон, без ограничено отговорните съдружници;
3. при дружество с ограничена отговорност – за лицата по чл. 141, ал. 2 от Търговския закон, а при еднолично дружество с ограничена отговорност – за лицата по чл. 147, ал. 1 от Търговския закон;
[bookmark: CH4]4. при акционерно дружество – за овластените лица по чл. 235, ал. 2 от Търговския закон, а при липса на овластяване - за лицата по чл. 235, ал. 1 от Търговския закон;
5. при командитно дружество с акции – за лицата по чл. 244, ал. 4 от Търговския закон;
6. при едноличен търговец – за физическото лице – търговец;
7. във всички останали случаи, включително за чуждестранните лица – за лицата, които представляват участника;
8. в случаите по т. 1-7 – и за прокуристите, когато има такива; когато чуждестранно лице вече има повече от един прокурист, декларацията се подава само от прокуриста, в чиято представителна власт е включена територията на Република България, съответно територията на държавата, в която се провежда процедурата при възложител по чл. 7, т. 2 от ЗОП, а именно дипломатическите и консулските представителства на Република България в чужбина, както и постоянните представителства на Република България към международните организации.
Не може да участва в процедурата чуждестранно физическо или юридическо лице, за което в държавата, в която е установено, е налице някое от обстоятелствата по чл. 47, ал. 1 от ЗОП.
1.5.5. при които лицата по чл. 47, ал. 4 от ЗОП са свързани лица по смисъла на § 1, т.23а от допълнителните разпоредби на Закона за обществените поръчки с възложителя или със служители на ръководна длъжност в неговата организация; 
1.5.6. когато участникът е сключил договор с лице по чл. 21 или чл. 22 от Закона за предотвратяване и установяване на конфликт на интереси.
Участниците са длъжни в процеса на провеждане на процедурата да уведомяват възложителя за всички настъпили промени в обстоятелствата по чл. 47, ал. 1 и 5 от ЗОП в 7-дневен срок от настъпването им.
1.6. За подизпълнителите се прилагат само изискванията по чл. 47, ал. 1 и 5 от ЗОП.   
1.7. Участникът ще бъде отстранен от процедурата, когато е декларирал съгласие да участва като подизпълнител в офертата на друг участник, и представи самостоятелна оферта.
1.8. Участник, който не е представил някой от необходимите документи или информация по чл. 56 от ЗОП, ще бъде отстранен от процедурата.
1.9. Когато участникът е представил оферта, която е непълна или не отговаря на предварително обявените условия на Възложителя, ще бъде отстранен от процедурата.
1.10. Участник, който е представил оферта, която не отговаря на изискванията на чл. 57, ал. 2 и ал.3 от ЗОП, ще бъде отстранен от процедурата.
[bookmark: _Toc410048586]2. Изискване за упражняване на професионална дейност по чл. 49 от ЗОП
[bookmark: _Toc410048587]2.1. Изискване
За изпълнение на задълженията си по договора участникът трябва да има валидна застраховка за професионална отговорност по чл. 171, ал. 1 от ЗУТ с минимална застрахователна сума в съответствие с категорията на обекта съгласно Наредбата за условията и реда за задължително застраховане в проектирането и строителството. 
Когато участникът е обединение, изискването важи за членовете на обединението, които са пряко ангажирани с изпълнение на строителните дейности съобразно разпределението на участието на лицата при изпълнение на дейностите, предвидено в договора за създаване на обединението.
[bookmark: _Toc410048588]
2.2. Изискуеми документи
    Заверено копие на застраховка професионална отговорност на строителя за вреди, причинени на други участници в строителството и/или на трети лица, вследствие на неправомерни действия или бездействия при или по повод изпълнение на задълженията му. 
[bookmark: _Toc410048589]3. Финансови изисквания
[bookmark: _Toc410048590]3.1. Минимални изисквания
Възложителят не поставя изисквания към финансовото и икономическото състояние на участниците  в процедурата.
[bookmark: _Toc410048591]3.2. Изискуеми документи и информация
Възложителят не изисква документи доказващи финансовото и икономическото състояние на участниците  в процедурата.

[bookmark: _Toc410048592]4.Технически изисквания
[bookmark: _Toc410048593]4.1. Минимални изисквания
4.1.1. През последните 5 (пет) години, считано от датата на подаване на офертата, участникът трябва да е изпълнил строителство на обекти, с предмет еднакъв или сходен с предмета на поръчката.
За „строителство еднакво или сходно с предмета на поръчката“ Възложителят ще приема изпълнение на строително-монтажни работи по асфалтиране на пътища или улици, и/или изкърпване с асфалтови смеси и/или извършване на ремонти/рехабилитация/строителство на пътища или улици.
Изискването се прилага независимо за коя обособена позиция подава оферта участникът.
В случай, че участникът в процедурата е обединение (консорциум/дружество по ЗЗД), това минимално изискване се прилага за обединението като цяло.
4.1.2. Участникът трябва да има внедрена система за управление на качеството ISO 9001:2008 с обхват на сертификация строителство.
В случай, че участникът в процедурата е обединение (консорциум/дружество по ЗЗД), това минимално изискване се прилага за тези членове на обединението, които ще извършват строителни дейности.
Изискването се прилага независимо за коя обособена позиция подава оферта участникът.
4.1.3. Участникът трябва да е вписан в Централния професионален регистър на строителя (ЦПРС) за изпълнение на строежи втора група, трета категория или за по-висока категория строежи от същата група.
В случай, че участникът в процедурата е обединение (консорциум/дружество по ЗЗД), това минимално изискване се прилага за тези членове на обединението, които ще извършват строителни дейности.
Изискването се прилага независимо за коя обособена позиция подава оферта участникът.



[bookmark: _Toc410048594]4.2. Изискуеми документи и информация
4.2.1. Списък на строителството, изпълнено от участника през последните 5 (пет) години, считано от датата на подаване на офертата. За посоченото в списъка строителство, което е еднакво или сходно с предмета на поръчката, участникът посочва публичните регистри, в които се съдържа цялата информация за актовете за въвеждане на строежите в експлоатация (тази информация включва данни за компетентните органи, които са издали тези актове, стойността, датата, на която е приключило изпълнението, мястото и вида на строителството) и/или прилага удостоверения за добро изпълнение (които съдържат стойността, датата, на която е приключило изпълнението, мястото, вида и обема на строителството, както и дали е изпълнено в съответствие с нормативните изисквания, като удостоверенията трябва да съдържат дата и подпис на издателя и данни за контакт) и/или копия на документи, удостоверяващи изпълнението, вида и обема на изпълнените строителни дейности.
4.2.2. Копие от валиден сертификат за внедрена система за управление на качеството ISO 9001:2008 с обхват на сертификация строителство.
4.2.3. Заверено копие на валидно удостоверение издадено от Камарата на строителите в България за вписване в ЦПРС за изпълнение на строежи втора група, трета категория или за по-висока категория строежи от същата група.

[bookmark: _Toc410048595]ІII. УКАЗАНИЯ ЗА ПОДГОТОВКА НА ОФЕРТИ
[bookmark: _Toc410048596]1. Общи положения
При подготвяне на офертата всеки участник трябва да се придържа точно към обявените от възложителя условия. Участникът в процедурата може да промени, допълни или оттегли офертата си най-късно до изтичане на срока за получаване на офертите. Всеки участник има право да представи само една оферта. Варианти на оферта не се допускат. Участникът трябва да заяви в офертата си дали при изпълнение на поръчката ще използва подизпълнители. 
Документацията за участие не се закупува. Възложителят осигурява достъп до информацията и тя се публикува на профила на купувача. 
Офертата се попълва на български език, включително и когато участник в процедурата е чуждестранно юридическо лице.
Копията на документите трябва да бъдат заверени от законния представител на участника с гриф „Вярно с оригинала”, да са подписани със син цвят и да са подпечатани (ако участникът разполага с печат).
По офертата не се допуска никакви вписвания между редовете, изтривания или корекции. 
Документите и данните в офертата се подписват само от лица с представителни функции, съгласно удостоверението за актуално състояние или от изрично упълномощени за това лица. Във втория случай се изисква да се представи нотариално заверено пълномощно за изпълнението на такива функции съгласно изискванията на настоящата документация.
Когато участникът е чуждестранно физическо или юридическо лице или техни обединения, всички документи, приложени към офертата, които са на чужд език се представят и в превод, а в изрично предвидените в настоящата документация случаи – в официален превод. „Официален превод” е превод, извършен от преводач, който е вписан в списък на лице, което има сключен договор с Министерството на външните работи за извършване на официални преводи.
Когато документите или част от тях се представят от участниците – чуждестранни лица и в превод на български език, то в случай на противоречие между текстовете на чуждестранния и български език с предимство ще се ползва текста на български език.
Офертата следва да отговаря на изискванията, посочени в настоящата документация, и да бъде оформена по приложените към документацията образци. Представените образци в документацията за участие и условията описани в тях са задължителни за участниците. Предложенията на участниците трябва да бъдат напълно съобразени с тези образци.
В случай, че участниците имат нужда от разяснения по документацията за участие, те могат да отправят писмено своите питания, но не по-късно от 7 (седем) календарни дни преди изтичане на срока за получаване на офертите. 
Възложителят е длъжен да отговори писмено в четиридневен срок, изчислен в календарни дни, от постъпване на запитването, като отговорът се публикува на Интернет страницата на Община Кочериново. Ако заинтересованото лице, което е направило запитване, е посочило електронен адрес, то разяснението се изпраща и на него в деня на публикуването му в профила на купувача. 
В случай, че от предоставяне на разяснението от Възложителя до крайния срок за получаване на оферти за участие остават по-малко от три дни, Възложителят е длъжен да удължи срока за получаване на оферти, като решението за промяна се публикува в профила на купувача в деня на изпращането му за публикуване в Регистъра на обществените поръчки.
[bookmark: _Toc410048597]2. Съдържание на офертата
[bookmark: _Ref136078249]2.1. Списък на документите и информацията, съдържащи се в офертата (Образец № 1), подписан от представляващия участника (в оригинал).
2.2. Представяне на участника (Образец № 2) (оригинал) – попълва се приложения образец към настоящата документация и се подписва от участника или от лицето/лицата, които го представляват по възлагане или по закон.
В случай, че участникът в процедурата е обединение (консорциум/дружество по ЗЗД) информацията в документа се попълва за всяко физическо и юридическо лице, включено в обединението
Когато участникът в процедурата е чуждестранно физическо или юридическо лице или техни обединения, документът се представя в официален превод.
2.3. Декларация по чл. 47, ал. 9 от ЗОП (Образец № 3) (оригинал) – декларацията се попълва, подписва и подпечатва по приложения образец към настоящата документация. 
Декларация се подписва задължително от управляващия и представляващ дружеството.  Когато управляващите дружеството са повече от едно лице, декларацията се попълва от всички лица от управителните органи на участника, а в случай, че членовете са юридически лица – от техния представител в съответния управителен орган. 
Декларацията се представя и от юридическите и физическите лица, участващи в състава на обединения.
Когато участникът в процедурата е чуждестранно физическо или юридическо лице или техни обединения, документът се представя в официален превод.
2.4. Копие на договора за обединение за участие в процедурата (в случай, че участва обединение, което не е юридическо лице) /ако е приложимо/.
Когато в договора не е посочено лицето, което представлява участниците в обединението – и документ, подписан от лицата в обединението, в който се посочва представляващият. Съдържанието на договора е съгласно т. 1 от раздел II „Условия за участие“ на настоящите Изисквания и указания.
2.5. Нотариално заверено пълномощно на лицето, упълномощено да представлява участника в процедурата (оригинал) – представя се, когато офертата (или някой документ от нея) не е подписана от управляващия, а от изрично упълномощен негов представител. Пълномощното следва да съдържа всички данни на лицата (упълномощен и упълномощител), както и изрично изявление, че упълномощеното лице има право да подпише офертата (документа) и да представлява участника в процедурата. Когато някой от документите се подписва от пълномощник, в пълномощното следва изрично да се посочи документа, за който се прави упълномощаването.
2.6. Документ за внесена гаранция за участие в процедурата – участниците следва да представят гаранция за участие, внесена по банкова сметка на възложителя или под формата на банкова гаранция. В случай, че участниците представят банкова гаранция същата следва да бъде в оригинал. В случай, че участниците са внесли като гаранция за участие парична сума по банковата сметка на възложителя те представят копие от документа за внесената гаранция под формата на парична сума.
2.7. Декларация за липса на свързаност с друг участник по чл. 55, ал. 7 от ЗОП, както и за липса на обстоятелство по чл. 8, ал. 8, т. 2 от ЗОП (Образец № 4). Декларацията се попълва и се подписва задължително от представляващия  участника по регистрация. 
Декларацията се представя и от физическите и юридическите лица, участващи в състава на обединения.
[bookmark: _Ref137482494]2.8. Декларация по чл. 56, ал. 1, т. 11 от ЗОП (Образец № 5) за спазване на изискванията за закрила на заетостта, включително минимална цена на труда и условията на труд (оригинал) – управляващия и представляващ участника в процедурата попълват и подписват декларацията по приложения образец към настоящата документацията.
При подписването на декларацията следва да се има предвид следното:
- Използването на по-висок размер от минималната цена на труда при определянето на предлаганата цена от офертата е допустимо.
- „Минимална цена на труд“ според §1, т.12 от ДР на ЗОП е минималният размер на заплащане на работната сила, определен като минимален месечен размер на осигурителния доход по дейности и групи професии съгласно чл. 8, т. 1 от Закона за бюджета на държавното обществено осигуряване за съответната година.
Когато участник в процедурата е обединение, което не е юридическо лице, декларацията се представя само за участниците в обединението, които ще изпълняват дейности, свързани със строителство. 
Когато участникът в процедурата е чуждестранно физическо или юридическо лице или техни обединения, документът се представя и в превод.
2.9. Декларация от участник по чл. 56, ал. 1, т. 12 от ЗОП за запознаване и приемане на условията в проекта на договора (Образец № 6) (оригинал) – декларацията се попълва, подписва и подпечатва по приложения образец към настоящата документация  – декларацията се подписва задължително от участника, или управляващия и представляващ участника. В случай, че членове на управителния орган са юридически лица – от техните представители. 
Когато участник в процедурата е обединение, което не е юридическо лице, декларацията се подписва от лицето, което е упълномощено от членовете на обединението.
[bookmark: CH1][bookmark: CH2][bookmark: CH3][bookmark: CH5][bookmark: CH6][bookmark: CH7][bookmark: CH8]2.10. Декларация за използване / неизползване на подизпълнители (Образец № 7) (оригинал) по образец.
В случай, ако участникът възнамерява да ползва подизпълнителите, той прилага Списък за подизпълнителите. 
Списъкът се описва в Декларация за използване / неизползване на подизпълнител (Образец № 7) и съдържа имената / наименованията на подизпълнителите, видове работи по предмета на поръчката, които ще се предложат на подизпълнители, и съответстващият на тези работи дял в проценти от стойността на обществената поръчка. Ако списъкът е по-дълъг, се изготвя приложение към образеца, в който се попълват посочените данни за всички подизпълнители и в образеца се записва „Съгласно приложен списък“. Декларацията се подписва от лицето/лицата, които представляват участника. 
В случай, че участникът няма да ползва подизпълнител, Декларацията за участие на подизпълнител (Образец № 7) задължително се подава, като това обстоятелство се отбелязва в самата Декларация и дадената таблица в нея не се попълва.
Когато участник в процедурата е обединение, което не е юридическо лице, декларацията се подписва от лицето, което е упълномощено от членовете на обединението.
2.11. В случай, че участникът ще ползва подизпълнители, същите представят и Декларация за съгласие за участие като подизпълнител (Образец № 8) по приложения образец към настоящата документация, с която декларират, че са съгласни да бъдат подизпълнители на участника. Декларацията се подписва от подизпълнителя или неговия управител, съответно от членовете на управителния орган на подизпълнителя, а когато членове на управителния орган са юридически лица – от техните представители.
2.12. Списък на строителството, изпълнено от участника през последните 5 (пет) години, считано от датата на подаване оферта (Образец № 9) и придружаващи го документи.
Списъкът се подписва от лицето, което е упълномощено от членовете на обединението да го представлява.
В случай, че участникът в процедурата е обединение (консорциум/дружество по ЗЗД), документите се представят само за участниците, чрез които обединението доказва съответствието си с критериите за подбор.
Когато участникът в процедурата е чуждестранно физическо или юридическо лице или техни обединения документите,  които са на чужд език, се представят и в превод.
2.13. Копие от удостоверение за вписване в ЦПРС за изпълнението на обекти от втора група, трета категория
2.14.  Копие от сертификат за внедрена система за управление на качеството ISO 9001:2008 с обхват на сертификация строителство
2.15. Заверено копие на валидна полица за застраховка за професионална отговорност по чл. 171, ал. 1 от ЗУТ
2.16. Техническо предложение (Образец № 10) за изпълнение на съответната обособена позиция (оригинал). В случай, че участникът участва и за двете обособени позиции той представя отделно техническо предложение за всяка една от тях. В техническото предложение участниците следва да представят описание на отделните етапи на изпълнение на поръчката; описание на видовете СМР и тяхната последователност на изпълнение; организация и подход на изпълнение и Линеен график с приложена диаграма на работната ръка. Участник, който не е разгледал някой от аспектите на показателя (описание на отделните етапи на изпълнение на поръчката; описание на видовете СМР и тяхната последователност на изпълнение; организация и подход на изпълнение и Линеен график с приложена диаграма на работната ръка), се отстранява от участие в процедурата. Отстраняват се и офертите на участниците, които не отговарят на изискванията на Възложителя и не обезпечават качественото и срочно изпълнение на обекта, видно от представената Строителна Програма.
Техническото предложение следва да бъде изготвено по образеца от настоящата документация.
2.17. Ценово предложение (Образец  № 11) за изпълнение на поръчката (оригинал), което съгласно настоящата документация, следва да включва попълнен образец. В случай, че участникът участва и за двете обособени позиции той представя отделно ценово предложение за всяка една от тях. В ценовото предложение участниците оферират единичните цени за изпълнение на отделните видове работи. Посочените единичини цени се сумират. За определянето на ценовата оферта се взема сбора от отделните предложени от участника единичини цени за отделните видове работи. Посоченият сбор представлява общата цена, предложена от участника предмет на оценка на методиката. Стойността представляваща сбор на единичните цени за отделните дейности важи само за оценяването на офертата.


Желаещите да участват в процедурата за възлагане на обществената поръчка подават офертата лично или чрез упълномощен представител, или по пощата с препоръчано писмо с обратна разписка до Община Кочериново на адрес: гр. Кочериново, пл. „Трети март” № 1, до 16:30 часа на датата, посочена в обявлението за обществена поръчка.
До изтичане на срока за подаване на оферти всеки участник в процедурата може да промени, допълни или оттегли офертата си. Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст „Допълнение/Промяна на оферта (с входящ номер)”.
Часът на получаването и посочените данни се записват във входящ регистър, за което на приносителя се издава документ.
Ако участникът изпраща офертата чрез препоръчана поща или куриерска служба, разходите са за негова сметка. Рискът от забава (фактическо получаване на офертата след крайната дата и час) или загубване на офертата е за участника.
Офертите следва да бъдат със срок на валидност 120 календарни дни от крайния срок за получаване на оферти. Срокът на валидност на офертите представлява времето, през което участниците се обвързват с условията на представените от тях оферти. Предложение с по-малък срок на валидност ще бъде отхвърлено от възложителя като несъответстващо на изискванията.
Възложителят може да поиска писмено (чрез писмо или факс) от класираните участници да удължат срока на валидност на офертата до момента на сключване на договора. 

[bookmark: _Toc410048598]IV. ПРЕДСТАВЯНЕ НА ОФЕРТИТЕ
Офертата се представя в запечатан непрозрачен плик (с ненарушена цялост) от участника или от упълномощен от него представител лично или по поща с препоръчано писмо с обратна разписка. Върху плика участникът посочва: „Асфалтиране на пътища и улици на територията на община Кочериново през 2015 г.“

АДРЕС:
ОБЩИНА КОЧЕРИНОВО
Гр. Кочериново, пл. „Трети март“ № 1
За участие в открита процедура за възлагане на обществена поръчка с предмет: „Асфалтиране на пътища и улици на територията на община Кочериново през 2015 г.”.
Върху плика се посочва обособената позиция, за която участникът подава оферта.
Върху плика в долния десен ъгъл се посочва името на участника, адрес и лице за кореспонденция, телефон и по възможност факс и/или e-mail 

Пликът с офертата трябва да съдържа:
· Плик № 1 с надпис „Документи за подбор” и наименованието на участника, в който се поставят документите по подточки 2.1. –  2.15. от т. 2 „Съдържание на офертата“ на подраздел ІII. „Указания  за подготовка на оферти“ на настоящия раздел E. „Изисквания и указания към участниците“, които се отнасят до критериите за подбор на участниците.
· Плик № 2 с надпис „Предложение за изпълнение на поръчката” за обособена позиция .......................... и наименованието на участника, в който се поставя Техническото предложение (Образец № 10). Когато участникът подава оферта за повече от една обособена позиция плик 2 се представя за всяка една от обособените позиции.
· Плик № 3 с надпис „Предлагана цена” за обособена позиция ........................ и наименованието на участника, съдържащ Ценовото предложение (Образец № 11). Когато участникът подава оферта за повече от една обособена позиция плик 3 се представя за всяка една от обособените позиции.
· Всичките пликове в офертата следва да бъдат запечатани и непрозрачни (с ненарушена цялост) и със съответните надписи върху тях (напр. Плик № 1 „Документи за подбор“. На плик 2 и Плик 3 участникът посочва и обособената позиция, за която се отнасят). Неспазване на тези изисквания е условие за отстраняване на участника от по-нататъшното участие в процедурата.
· Цената се оферира и договора за обществена поръчка се сключва в български лева. Единствено участникът ще бъде отговорен за евентуално допуснати грешки и/или пропуски в изчисленията на предложените от него единични цени за СМР, които трябва да се изпълнят. 
· Извън Плика № 3 с надпис „Предлагана цена” не трябва да е посочена никаква информация относно цената.
· Участници, които и по какъвто и да е начин са включили някъде в Офертата си извън Плика № 3 „Предлагана цена” елементи, свързани с предлаганата цена (или части от нея), ще бъдат отстранени от участие в процедурата.
Комуникацията и всички действия на възложителя и участниците, свързани с настоящата процедура, следва да бъдат на български език, в писмен вид и във форма, която недвусмислено да позволява да се установи автентичността на направените волеизявления, съгласно приложимите разпоредби на действащото законодателство в Република България.
Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване, посочен в обявлението или са представени в незапечатан, прозрачен или скъсан плик. Тези обстоятелства се отбелязват във входящия регистър. 

[bookmark: _Toc410048599]V. ПРОВЕЖДАНЕ И ПРЕКРАТЯВАНЕ НА ПРОЦЕДУРАТА
1. Отварянето на офертите ще се извърши на датата и часа посочени в обявлението за обществената поръчка в сградата на Община Кочериново, от комисия, назначена от възложителя със задача да извърши разглеждане, оценка и класиране на офертите. Процедурата се провежда по реда на Глава V ОТКРИТА ПРОЦЕДУРА от ЗОП.
2. Комисията започва своята работа след получаване от възложителя на списък с участниците и представените оферти.
3. Съгласно чл. 68, ал. 3 от ЗОП отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване и други лица при спазване на установения режим за достъп до сградата, в която се извърши отварянето.
4. Комисията отваря офертите по реда на тяхното постъпване и проверява за наличието на три отделни запечатани плика, след което най-малко трима от нейните членове подписват Плик № 3. Комисията предлага по един представител от присъстващите участници да подпише Плик № 3 на останалите участници.
5. Комисията отваря Плик № 2 и най-малко трима от членовете й подписват всички документи, съдържащи се в него. Комисията предлага по един представител от присъстващите участници да подпише всички документи от Плик № 2 на останалите участници. Комисията след това отваря Плик № 1, оповестява документите, които той съдържа и проверява съответствието им със списъка на документите, съдържащи се в офертата, подписан от участника.
6. След извършването на горепосочените действия приключва публичната част от заседанието на комисията.
7. Комисията разглежда документите и информацията в Плик № 1 за съответствие с критериите за подбор, поставени от възложителя, и съставя протокол.
8. Когато установи липса на документи и/или несъответствие с критериите за подбор, и/или друга нередовност, включително фактическа грешка, комисията ги посочва в протокола по т. 7 и изпраща протокола на всички участници в деня на публикуването му в профила на купувача. 
9. В този протокол комисията изчерпателно описва липсващите документи или констатираните нередовности, посочва точно вида на документа или документите, които следва да се представят допълнително, и определя срок за представянето им. Срокът е еднакъв за всички участници – 5 (пет) работни дни, считано от датата на получаване на протокола.
10. Когато е установена липса на документи и/или несъответствие с критериите за подбор, участникът може в съответствие с изискванията на възложителя, посочени в обявлението и документацията, да замени представени документи или да представи нови, с които смята, че ще удовлетвори поставените от възложителя критерии за подбор.
11. След изтичането на срока по т. 9 комисията пристъпва към разглеждане на допълнително представените документи относно съответствието на участниците с критериите за подбор, поставени от възложителя. Комисията не разглежда документите в Плик № 2 на участниците, които не отговарят на критериите за подбор.
12. Комисията може по всяко време да проверява заявените от участниците данни, включително чрез изискване на информация от други органи и лица. Комисията може да изисква от участниците разяснения за заявени от тях данни, както и допълнителни доказателства за данни от документите, съдържащи се в Плик № 2 и Плик № 3, като тази възможност не може да се използва за промяна на Техническото и Ценовото предложение на участниците.
13. Не по-късно от два работни дни преди датата на отваряне на ценовите оферти комисията обявява най-малко чрез съобщение в профила на купувача датата, часа и мястото на отварянето. Отварянето на ценовите оферти се извършва публично при условията на чл. 68, ал. 3 от ЗОП. При отваряне на ценовите оферти комисията оповестява предлаганите цени и предлага по един представител от присъстващите участници да подпише ценовите оферти.
14. Оценяването на предложенията се извършва по критерия „икономически най-изгодна оферта”. 
15. Когато критерият за оценка е „икономически най-изгодна оферта”, преди отварянето на ценовите оферти комисията съобщава на присъстващите лица по т.12 резултатите от оценяването на офертите по другия показател, а именно този от Техническата част на Методиката за определяне на комплексната оценка на офертата.
16. Пликът с цената, предлагана от участник, чиято оферта не отговаря на изискванията на възложителя, не се отваря. 
17. Когато критерият е „икономически най-изгодна оферта”, комисията отваря плика с предлаганата цена след като е разгледала офертите и е извършила оценяване по другия показател, което се отразява в подписан от членовете на комисията протокол.  
18. На оценка подлежат само офертите на участниците, които не са отстранени от участие в процедурата и които отговарят на обявените в настоящата документация изисквания. 
Когато офертата на участник съдържа предложение с числово изражение, което подлежи на оценяване и съгласно избрания критерий „икономически най-изгодна оферта” на настоящата обществена поръчка е с повече от 20 на сто по-благоприятно от средната стойност на предложенията на останалите участници по същия показател за оценка, комисията изисква от него подробна писмена обосновка за начина на неговото образуване. Определя се разумен срок за представяне на обосновката, който не може да бъде по-кратък от 3 (три) работни дни след получаване на искането за това.
Комисията може да приеме писмената обосновка и да не предложи за отстраняване офертата, когато са посочени обективни обстоятелства, свързани с:
     1. оригинално решение за изпълнение на поръчката;
     2. предложеното техническо решение;
     3. наличието на изключително благоприятни условия за участника;
     4. икономичност при изпълнение на обществената поръчка;
     5. получена държавна помощ.
Когато участникът не представи в срок писмената обосновка или комисията прецени, че посочените обстоятелства не са обективни, както и когато комисията установи, че офертата на участник е с необичайно ниска цена поради получена държавна помощ, за която не е представено доказателство в определения срок, тя предлага офертата да се отхвърли и участникът да се отстрани. 
19. Комисията класира участниците по степента на съответствие на офертите с предварително обявените от възложителя условия.
20. В случай, че комплексните оценки на две или повече оферти са равни за икономически най-изгодна се приема тази оферта, в която се предлага най-ниска цена. При условие, че и цените са еднакви се сравняват оценките по показателя с най-висока относителна тежест и се избира офертата с по-благоприятна стойност по този показател.
21. Комисията провежда публично жребий за определяне на изпълнител между класираните на първо място, ако офертата не може да се определи по реда на т. 20.
22. Комисията съставя протоколи за своята работа за разглеждането, оценяването и класирането на офертите.
23. Комисията приключва своята работа с приемане на протокола от възложителя.
24. Възложителят в срок 5 работни дни след приключване работата на комисията издава мотивирано решение, с което обявява класирането на участниците и участника, определен за изпълнител. В решението възложителят посочва и отстранените от участие в процедурата участници и оферти и мотивите за отстраняването им.
25. В тридневен срок от издаване на решението по т. 24, възложителя го публикува в профила на купувача заедно с протокола на комисията и в същия ден го изпраща на участниците.
26. Възложителят прекратява процедурата за възлагане на обществена поръчка с мотивирано решение, когато:
· не е подадена нито една оферта или няма  участник, който отговаря на изискванията по чл. 47 - 53а от ЗОП; 
· всички оферти не отговарят на предварително обявените условия от възложителя;
· всички оферти, които отговарят на предварително обявените от възложителя условия, надвишават финансовия ресурс, който той може да осигури;
· първият или вторият класиран участник откаже да сключи договор;
· отпадне необходимостта от провеждане на процедурата в резултат на съществена промяна в обстоятелствата, както и при невъзможност да се осигури финансиране за изпълнението на поръчката по причини, които възложителят не е могъл да предвиди;
· са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;
· поради наличие на някое от основанията по чл. 42, ал. 1 от ЗОП не се сключва договор за обществена поръчка.
27. Възложителят уведомява писмено участниците, когато прекрати процедурата в 3-дневен срок от издаването на заповедта (решението).

[bookmark: _Toc410048600]VІ. СКЛЮЧВАНЕ НА ДОГОВОР
Възложителят сключва писмен договор с участника класиран на първо място. Договорът се сключва по приложения образец и не може да бъде безсрочен.
Възложителят няма право да сключи договор преди изтичане на 14-дневен срок от уведомяването на заинтересованите участници за решението за определяне на изпълнител.
Договорът се сключва в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение. Договорът включва задължително всички предложения от офертата на участника, въз основа на които е определен за изпълнител.
Преди подписване на договора за обществена поръчка участникът, определен за изпълнител, е длъжен да представи документите по чл. 47, ал. 10 от ЗОП, свидетелство за съдимост на членовете на управителните органи, гаранция за изпълнение на договора. В случай, че участникът не представи някой/-и или всички от горепосочените документи, възложителят може да определи за изпълнител, класирания на второ място участник и да сключи договор с него.
Договорът не се сключва, ако преди неговото подписване участникът, определен за изпълнител, не изпълни задълженията си по чл. 42, ал. 1 от ЗОП.

[bookmark: _Toc410048601]VII. ИЗИСКВАНИЯ И УСЛОВИЯ КЪМ ГАРАНЦИИТЕ ЗА УЧАСТИЕ И ИЗПЪЛНЕНИЕ 
[bookmark: _Toc410048602]1. Условия и размер на гаранцията за участие
Всяка оферта трябва да бъде представена с гаранция за участие. Гаранцията за участие е в размер както следва – 1900 лв. /хиляда и деветстотин/ лева за Обособена позиция 1 и 1800 /хиляда и осемстотин/ лева за Обособена позиция 2. При представяне на гаранцията за участие в платежното нареждане или в банковата гаранция изрично трябва да се посочи процедурата, за която се представя гаранцията, както и обособената позиция.
Участникът в процедурата следва да представи гаранция за участие в една от следните избрана от него форми:
· Депозит на парична сума по сметка на възложителя. При избор на гаранция за участие – парична сума тя следва да се внесе по банков път по сметка на възложителя – Община Кочериново.
IBAN – BG87STSA93003300702108, 
BIC - STSABGSF, 
Банка – ДСК;  клон Кочериново, 

· Банкова гаранция в полза на възложителя. Представената банкова гаранция трябва да бъде неотменима и безусловна. Същата следва да съдържа задължение на банката-гарант да извърши безусловно плащане при първо писмено искане, подписано от възложителя. Банковите разходи по откриването на гаранцията са за сметка на участника.
Валидността на гаранцията за участие трябва да бъде не по-малка от 120 (сто и двадесет) календарни дни, считано от крайния срок за получаване на офертите.
Участникът ще бъде отстранен от участие в процедурата за възлагане на настоящата обществена поръчка, ако не представи платежно нареждане или банкова гаранция в изискуемия размер. Участникът ще бъде отстранен от участие от процедурата, ако в банковата гаранция не е изрично посочено, че тя е безусловна и неотменима, че е в полза на Възложителя, че е със срок на валидност минимум 120 (сто и двадесет) календарни дни, считано от крайния срок за получаване на офертите, и че е изрично за настоящата обществена поръчка.
Възложителят освобождава гаранцията за участие без да дължи лихви за периода, през който средствата законно са престояли у него, на:
· отстранените участници - в срок от 5 (пет) работни дни след изтичане на срока за обжалване на решението за определяне на изпълнител;
· класираните на първо и второ място участници - след сключване на договора за обществена поръчка;
· останалите участници - в срок от 5 (пет) работни дни след изтичане на срока за обжалване на решението за определяне на изпълнител.
В случай на прекратяване на процедурата за възлагане на обществената поръчка, възложителят освобождава гаранциите за участие на всички участници в срок от 5 (пет) работни дни след изтичане на срока за обжалване на решението за прекратяване.
Възложителят има право да задържи гаранцията за участие, когато участникът в процедура за възлагане на обществена поръчка:
· оттегли офертата си след изтичане на срока за подаване на офертите;
· обжалва решението, с което се обявяват резултатите от предварителния подбор, или решението за определяне на изпълнител – до решаване на спора;
· е определен за изпълнител, но не изпълни задължението си да сключи договор за обществената поръчка.
[bookmark: _Toc410048603]2. Условия и размер на гаранцията за изпълнение на договора
При подписване на договора за възлагане на обществена поръчка, участникът в процедурата следва да внесе гаранция за изпълнение в размер на 1% от прогнозната стойност на договора. Гаранцията се представя в една от следните форми:
· Депозит на парична сума по сметка на възложителя. При избор на гаранция за изпълнение – парична сума, то тя следва да се внесе по банков път по сметка на възложителя:
Банковата сметка на Община Кочериново е:

IBAN – BG87STSA93003300702108, 
BIC - STSABGSF, 
Банка – ДСК;  клон Кочериново, 

Ако гаранцията за изпълнение се представя чрез депозит на парична сума в съответния платежен документ задължително следва да бъде записано: „Гаранция за изпълнение по договор за строителство с предмет и да се посочи предмета на обособената позиция. 
Банкова гаранция в полза на възложителя – когато изпълнителят избере гаранцията за изпълнение да бъде банкова гаранция, тогава в нея трябва да бъде изрично записано, че тя е безусловна и неотменима, че е в полза на възложителя. Задължително следва да бъде записано: Гаранция за изпълнение по договор за строителство с предмет и да се посочи предмета на обособената позиция. Същата следва да съдържа задължение на банката-гарант да извърши безусловно плащане при първо писмено искане, подписано от възложителя. Банковите разходи по откриването на гаранцията са за сметка на участника. Условията и сроковете за освобождаване на гаранцията за изпълнение се уреждат в договора за възлагане на обществена поръчка. 
Когато участникът избере гаранцията за изпълнение да бъде банкова гаранция, тогава в нея трябва да бъде изрично записано, че тя е безусловна и неотменима, че е в полза на Община Кочериново, и че е със срок на валидност 30 дни след срока на изпълнение на договора.

[bookmark: _Toc410048604]VIII. КОНФИДЕНЦИАЛНОСТ
1. При предоставяне на техническите спецификации на участниците в процедурата и при сключването на договора за обществена поръчка възложителят може да посочи коя част от информацията, която им предоставя, има конфиденциален характер. Участниците нямат право да разкриват тази информация.
2. При подаване на офертата си участникът също може да посочи коя част от Техническото му предложение има конфиденциален характер и да изисква от възложителя да не я разкрива, като прилага декларация по чл. 33, ал. 4 от ЗОП. Възложителят няма право да разкрива информация, предоставена му от участниците, посочена от тях като конфиденциална по отношение на технически или търговски тайни.
3. Възложителят може да разкрие предоставената му конфиденциална информация в следните случаи:
а) При изпълнение на задължението си да изпрати информация за сключения договор до Регистъра за обществени поръчки;
б) Когато при писмено искане от участник възложителят изпълни законовото си задължение да му осигури достъп до протокола или предостави копие от протокола. В този случай възложителят ще положи грижа и може да откаже достъп до информация, съдържаща се в протокола, когато предоставянето й противоречи на нормативен акт или предотвратява, ограничава или нарушава конкуренцията.
в) Когато информацията се разкрива пред компетентни власти в изпълнение на законово задължение.
г) Когато информацията е станала общодостъпна без това да е резултата от акт или пропуск на възложителя.

[bookmark: _Toc410048605]IХ. КОМУНИКАЦИЯ МЕЖДУ УЧАСТНИЦИТЕ В ПРОЦЕДУРАТА
1. Комуникацията и всички действия в процедурата, следва да бъдат извършвани в писмена форма и във форма, която недвусмислено да позволява да се установи автентичността на направените волеизявления, съгласно приложимите разпоредби на действащото законодателство в Република България.
2. Обменът на информация между възложителя и участниците може да се извърши лично (на ръка), чрез куриерска служба, препоръчана поща с обратна разписка на посочения от участника адрес, или на онзи друг адрес, за който участника е уведомил възложителя при промяна, по факс, както и по електронна поща.
3. До изтичане валидността на офертата, се считат за валидни адресите (в това число електронния адрес, когато има такъв), телефонът и факсът посочени от участника в нея. В случай, че адресът, телефонът, факсът или имейлът е променен и възложителят не е уведомен за това, писмата ще се считат за редовно връчени. 

[bookmark: _Toc410048606]Х. ИЗЧИСЛЯВАНЕ НА СРОКОВЕ
Сроковете, посочени в тази документация се изчисляват, както следва:
· когато срокът е посочен в дни, той изтича в края на последния ден на посочения период;
· когато последният ден от един срок съвпада с официален празник или почивен ден, на който трябва да се извърши конкретно действие, счита се, че срокът изтича в края на първия работен ден, следващ почивния.
Сроковете в документацията са в календарни дни. Когато срокът е в работни дни, това е изрично указано при посочването на съответния срок.

[bookmark: _Toc410048607]ХІ. ДРУГИ УКАЗАНИЯ
1. Във връзка с провеждането на процедурата и подготовката на офертите от участниците за въпроси, които не са разгледани в настоящите указания, се прилага ЗОП.
2. При противоречие в записите на отделните документи от документацията валидни са записите в документа с по-висок приоритет, като приоритетите на документите са в следната последователност:
1. Решение за откриване на процедурата;
2. Обявление за обществена поръчка;
3. Технически спецификации;
4. Методика за определяне на кмплексната оценка;
4. Изисквания и указания към участниците за подготовка на офертата;
5. Проект на договор за изпълнение на поръчката;
6. Образци за участие в процедурата.

Документът с най-висок приоритет е посочен на първо място.

[bookmark: _Toc410048608]F. ОБРАЗЦИ КЪМ ДОКУМЕНТАЦИЯТА ЗА УЧАСТИЕ
(приложени на отделни файлове)
1. Списък на документите и информацията, съдържащи се в офертата – Образец № 1
2. Представяне на участника – Образец № 2
3. Декларация по чл. 47, ал. 9 от ЗОП – Образец № 3, неразделна част от Представяне на участника
4. Декларация за липса на свързаност с друг участник по чл. 55, ал. 7 от ЗОП, както и за липса на обстоятелство по чл. 8, ал. 8, т. 2 от ЗОП – Образец № 4
5. Декларация по чл. 56, ал. 1, т. 11 от ЗОП – Образец  № 5
6. Декларация от участник по чл. 56, ал. 1, т. 12 от ЗОП – Образец № 6
7. Декларация за използване / неизползване на подизпълнител – Образец № 7
8. Декларация за съгласие за участие като подизпълнител – Образец № 8
9. Списък на строителството, изпълнено от участника през последните 5 (пет) години, считано от датата на подаване оферта – Образец № 9
10. Техническо предложение – Образец № 10
11. Ценово предложение – Образец  № 11
12. Проект на договор за ОП 1 – Образец № 12.1
13. Проект на договор за ОП 2 – Образец 12.2

